หุ้นปิดบวก 6.07 จุด
ดัชนีหุ้นปิดช่วงบ่ายที่ระดับ 1,146.14 จุด เพิ่มขึ้น 6.07 จุด(+0.53%) มูลค่าการซื้อขาย 32,134.76 ล้านบาท
24 ก.พ. 2555

ดัชนีหุ้นปิดช่วงบ่ายที่ระดับ 1,146.14 จุด เพิ่มขึ้น 6.07 จุด(+0.53%) มูลค่าการซื้อขาย 32,134.76 ล้านบาท
นักวิเคราะห์ฯเผยตลาดหุ้นไทยวันนี้แกว่งตัวเหตุไร้ปัจจัยใหม่ ต้องรอการประชุม จี 20 สุดสัปดาห์ และลุ้นข่าวการประชุม ECB กลางสัปดาห์หน้า การซื้อขายสัปดาห์หน้าตลาดฯยังมีลุ้นบวกได้อยู่ แต่ต้องระมัดระวังแรงขายทำกำไร แนะนักลงทุนเก็บหุ้นเมื่อหุ้นลงและแบ่งขายทำกำไรเมื่อหุ้นขึ้น พร้อมให้แนวรับไว้ที่ 1,142-1,144 จุด แนวต้าน 1,148-1,152 จุด
ตลาดหลักทรัพย์ปิดตลาดวันนี้ที่ระดับ 1,146.14 จุด เพิ่มขึ้น 6.07 จุด(+0.53%) มูลค่าการซื้อขาย 32,134.76 ล้านบาท 
การซื้อขายหุ้นวันนี้ ดัชนีหุ้นไทยแกว่งตัวโดยขยับขึ้นแตะจุดสูงสุดของวันอยู่ที่ระดับ 1,147.37 จุด ส่วนดัชนีจุดต่ำสุดของวันอยู่ที่ 1,141.72 จุด
ส่วนหลักทรัพย์เปลี่ยนแปลงวันนี้ เพิ่มขึ้น 238 หลักทรัพย์ ลดลง 214 หลักทรัพย์ และไม่เปลี่ยนแปลง 174 หลักทรัพย์
นายสมชาย เอนกทวีผล ผู้อำนวยการฝ่ายวิจัยหลักทรัพย์ บล.ฟินันเซีย ไซรัส กล่าวว่า ภาวะหุ้นไทยในวันนี้เคลื่อนไหวแบบแกว่งตัวสลับขึ้นลงในแดนบวกเนื่องจากยังไม่มีปัจจัยใหม่มาสนับสนุนแต่ตลาดฯยังคงทิศทางเป็นบวก ซึ่งปัจจัยใหม่ต้องรอช่วงสัปดาห์ที่จะมีการประชุมสุดยอดผู้นำ จี 20 และช่วงกลางสัปดาห์หน้าต้องติดตามการประชุม ECB สัปดาห์หน้า(29 ก.พ.) ซึ่งคาดว่าจะมีการผ่อนเงื่อนไขการค้ำประกันกับแบงก์ที่จะกู้เงินผ่าน LTRO ที่จะช่วยเพิ่มสภาพคล่องในระบบมากขึ้นอีกจึงยังคาดหมายการขยับขึ้นต่อเนื่องของตลาดฯและยังได้แรงหนุนจาก fund flow จากนักลงทุนต่างชาติ 
สำหรับปัจจัยในประเทศยังไม่น่ากังวลมากนักในเรื่องการแก้ไขรัฐธรรมนูญเพราะนักลงทุนเริ่มชิน ยกเว้นว่าการนัดชุมนุมจะยืดเยื้อหรือมีความรุนแรงจึงจะส่งผลต่อตลาดหุ้น 
ด้านคำแนะนำนักลงทุนยังคงให้ Trading เข้าซื้อเมื่อตลาดฯลงและแบ่งขายทำกำไรเมื่อหุ้นขึ้นและต้องระวัดระวังการลงทุนเพราะที่ผ่านมาตลาดฯขึ้นมาค่อนข้างเยอะระวังแรงขายทำกำไรกรอบการลงทุนให้แนวรับที่ 1,144-1,142 จุด แนวต้าน 1,148-1,152 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
PTT   มูลค่าการซื้อขาย 2,124,78 ล้านบาท ปิดที่ 362.00 บาท เพิ่มขึ้น 3.00 บาท
IVL   มูลค่าการซื้อขาย 2,083,67 ล้านบาท ปิดที่  38.75 บาท ลดลง  1.00 บาท
BANPU มูลค่าการซื้อขาย 1,622,67 ล้านบาท ปิดที่ 644.00 บาท ลดลง  8.00 บาท  
PTTEP มูลค่าการซื้อขาย 1,529,68 ล้านบาท ปิดที่ 185.00 บาท เพิ่มขึ้น 4.50 บาท    
BBL   มูลค่าการซื้อขาย 1,177,31 ล้านบาท ปิดที่ 180.50 บาท เพิ่มขึ้น 1.50 บาท